钦定古今图书集成/明伦汇编/官常典/第208卷 > 郑珣瑜
## 钦定古今图书集成/明伦汇编/官常典/第208卷 > 郑珣瑜

按《唐书》本传：“珣瑜，字元伯，郑州荥泽人。少孤。值天宝
乱，退耕陆浑山以养母，不干州里。转运使刘晏奏补
宁陵、宋城尉，山南节度使张献诚表南郑丞，皆谢不
应。大历中，以讽谏主文科高第，授大理评事，调阳翟
丞，以拔萃为万年尉。崔祐甫为相，擢左补阙，出为泾
原帅府判官。入拜侍御史、刑部员外郎，以母丧解。讫”
丧，迁吏部。贞元初，诏择十省郎治畿赤，珣瑜检校本
官，兼奉先令。明年，进饶州刺史，入为谏议大夫，四迁
吏部侍郎，为河南尹。未入境，会德宗生日，尹当献马，
吏欲前取印白珣瑜视事，且内贽。珣瑜徐曰：“未到官
而遽事献，礼”欤不听。性严重少言，未尝以私托人，而
人亦不敢谒以私。既至河南，清静惠下，贱敛贵发以
便民。方是时，韩全义将兵伐蔡，河南主馈运，珣瑜密
储之阳翟，以给官军，百姓不知僦运劳。凡迎送敕使，
皆有常处，吏密识其马，进退不数步差也。全义与监
军别檄，有所取，非诏约者，珣瑜辄挂壁不酬。至军罢，
凡数百封。有谏者曰：“军须期会为急，公何不报？”珣瑜
曰：“武士统戎，多恃以取求，苟以为罪，尹宜坐之，终不
为万人产沴也。故下无怨讟。”时谓治河南比张延赏，
而重厚坚正过之。复以吏部侍郎召，进门下侍郎、同
中书门下平章事。李实为京兆尹，剥下务进奉，珣瑜
显诘曰：“留府缗帛，入有素，馀者应内度支，今进奉乃
出，何色邪？”具以对，实方幸依违以免。顺宗立，即迁吏
部尚书。王叔文起州吏为翰林学士、盐铁副使，内交

文恚，叱吏，吏走入白。执谊起就阁与叔文语，珣瑜与
杜佑、高郢辍饔以待。顷之，吏白：“二公同饭矣。”珣瑜喟
曰：“吾可复居此乎？”命左右取马归卧家，不出七日，罢
为吏部尚书，亦会有疾，数月卒，年六十八，赠尚书左
仆射。太常博士徐复谥文献。兵部侍郎李巽言：“文者
经纬天地，用二谥非《春秋》之正，请更议。”复谓：“二谥，周、
汉以来有之。威烈、慎静，周也；文终、文成，汉也。况珣瑜
名臣，二谥不嫌。”巽曰：“谥，一正也，尧、舜是也。二谥非古
也，法所不载。”诏从复议。子覃。